Reakcije na bombaški napad na britanske ciljeve u Istanbulu - 2003-11-20
Iz svijeta stižu brojne reakcije na jutrošnji bombaški napad na britanske ciljeve u Istanbulu. Prvo reakcija britanskog premijera Tony
Još jednom se podsjećamo na zlo koje ovi teroristi predstavljaju za nevine ljude svugdje u svijetu i za naš način života. Još jednom moramo potvrditi da se pred licem ovakvog terorizma ne smijemo snebivati, ne smije biti kompromisa niti oklijevanja u suočavanju s ovakvom prijetnjom. Moramo napadati gdje god i kada god to možemo, kako bi je na kraju porazili, rekao je premijer Blair. Predjsednik Bush je rekao da Sjedinjene države i Britanija zajedno stoje u žalosti i odlučnosti. On je dodao da je u Istanbulu još jednom jasno pokazana istinska priroda terorističkog neprijatelja. Priroda neprijatelja je ponovno očigledna. Mi vidimo njihov prezir, njihov krajnji prezir nedužnih života. Oni mrze slobodu. Oni mrze slobodne zemlje. Danas smo ponovno bili svjedoci njihove namjere ubijanja, rekao je predsjednik Bush i dodao da su Amerika i Britanija ujedinjeni u zajedničkoj borbi protiv takvog zla. Turski premijer Recep Tayyip Erdogan je rekao: Cilj ovog nehumanog čina će biti uništen s našom solidarnošću. Ti ljudi i ljudi koji s njima surađuju su osuđeni da budu uništeni našom medjusobnom solidarnošću i odlučnošću. Teror i nasilje nikada ne mogu biti legitiman metod za postizanje legitimnog cilja, rekao je gospodin Erdogan. I britanski ministar vanjskih poslova, Jack Straw je napad u Istambulu ocijenio kao gnjev terorista. Iako je isuviše rano reći ko stoji iza ovih eksplozija, one nose svako obilježje kukavičkih i nasumičnih činova terorizma al-Qaide i njenih suradnika. To su napadi na demokraciju i cijeli civilizirani svijet. Stajat ćemo ujedinjeni s međunarodnom zajednicom u borbi protiv globalnog terorizma, rekao je gospodin Straw. Visoki predstavnik EU za vanjsku politiku i sigurnost, Havijer Solana je izrazio osudu i zgroženost jutrošnjim bombaškim napadom u turskoj metropoli. Ti podli napadi su poduzeti sa ciljem širenja terora, poručio je Javier Solana, dodavši da su oni osnažili potrebu nastavka medjunarodne suradnje u borbi prrotiv terorizma -u više smjerova i na više različitih polja. Na moju žalost , teror je ponovno pogodio Tursku, i to nas tjera da se sjećamo potrebe za slobodni svijet da se bori protiv terora. Ne radi se samo o Izraelu, to je opasnost za čitav slobodni svijet, rekao je izraelski premijer Ariel Sharon. Generalni sekretar UN-a Kofi Anan je rekao da ljudi koji stoje iza napada nemaju poštovanja za ljudski život. U saopćenju iz Vatikana se kaže da barbarska logika terorizma samo uzrokuje smrt nevinih ljudi. Predjsedavajući Vijeća Evrope Peter Schieder je napade osudio kao narušavanje svih principa humanosti, rekavši da su napadači ništa drugo osim kriminalaca. Generalni sekretar NATO saveza George Robertson je obećao da će savez i ostale zemlje raditi rame uz rame da se iskorjeni terorizam. Ministar vanjskih poslova Bosne i Hercegovine Mladen Ivanić uputio je telegram saučešća Abdullahu Gulu, ministru vanjskih poslova Republike Turske. U ime Ministarstva vanjskih poslova Bosne i Hercegovine i u svoje lično ime, izražavam iskreno saučešće zbog brojnih ljudskih žrtava terorističkog napada u Istanbulu. Ova tragedija u Istanbulu još jednom je potvrdila da je terorizam globalna prijetnja čovječanstvu i zato moramo preduzeti svepotrebne mjere da bi se spriječila takva djela. Ovim putem želim još jednom da izrazim našu punu i bezuslovnu podršku Vama i svim državama u suzbijanju ove prijetnje savremenom svijetu", kaže se u telegramu saučešća ministra Ivanića.